Quicumque Sanctorum locis aliquid ex rebus sue proprietatis dono concedere nititur, premium sibi adepturum minime diffidat. Hujus rei causa, ego Erlebaldus vicecomes et Gislardus condonamus ecclesie incliti martiris Christi Vincentii, que est infra ambitum urbis Matiscensis, medietatem ecclesie nostre que est in honore Sancti Genesii, in pago Lugdunensi, in agro Cosconiacensi, que de illarum conquisto videtur esse, eidem jamdicte case Sancti Vincentii, sicut premissum est, mediam partem tradimus cum omnibus ad eam pertinentibus; hoc est cum vineis, pratis, campis, silvis, arboribus, aquis aquarumque decursibus, exitibus et regressibus, inquisitis et inquirendis, hec per omnia, sicut superius inserta sunt, prelibate ecclesie tribuimus. Quod si aliquis huic traditioni molestiam inferre visus fuerit, auri libras duas coactus exsolvat; et hec donatio a nobis facta omni tempore stare se gaudeat. S. Erlebaldi et Gislardi, qui hoc fecerunt et firmare rogaverunt. S. Leutbaldi. S. Ascherii. S. Engelerii. S. Adalberti. S. Aimonis. Ego Aiminus subscripsi die Lune, in mense julio, anno VI regnante Rodulfo rege.